text: Jels mangler vand
  21 juli 2013 kl. 11.56
  Tørken begynder at give problemer for vandværkerne, og i Jels er værket lige nu i akut fare for at løbe tør for vand.
  Værket her i Jels kan slet ikke følge med forbruget i de her dage - og derfor er der fra i dag indført forbud mod havevanding. Lørdag aften troede værkets formand, at der var gået hul på ledningsnettet. Der blev brugt mere vand end værket kan pumpe op.
  Men det viste sig senere, at det var forbrugerne, der havde lukket helt op for hanerne - og vandet i reservemagasinerne svandt i foruroligende tempo. For ikke at løbe helt tør, så indføres der fra søndag forbud mod at vande have. 
  Men derudover maner formanden til at bruge vandet med omtanke.
  